
PËR KUALIFIKIMIN E IMPIANTEVE PRODHUESE (PARKU EOLIK MASKURI) TË SHOQËRISË “RUNNING ENERGY” SI BURIME TË RINOVUESHme ENERGJIE

Në mbështetje të neneve 9 dhe 39 të ligjit nr.9072, datё 22.5.2003 “Pёr sektorin e energjisё elektrike”, të ndryshuar vendimit të Bordit të Komisionerëve nr.9, datë 21.2.2007 “Për miratimin e rregullave dhe procedurave të çertifikimit të prodhimit të energjisë elektrike nga burimet e rinovueshme”,  neni 9, pika 1 dhe pika 2, germa “a”, Bordi i Komisionerëve të Entit Rregullator të Energjisë (ERE), në mbledhjen e tij të datës 19.8.2009, pasi shqyrtoi aplikimin e paraqitur nga shoqëria “RUNNING ENERGY” për kualifikimin e impianteve prodhuese (parku eolik Maskuri) si burime te rinovueshme energjie
konstatoi se:
- Me vendimin nr.48, datë 6.7.2009, Bordi i Komisionereve ka filluar procedurat e shqyrtimit të aplikimit të shoqërisë “RUNNING ENERGY” për kualifikimin e impianteve prodhues (Parku eolik Maskuri) si burime të rinovueshme energjie.
- Dokumentacioni bashkëlidhur aplikimit është në përputhje me kërkesat e neneve 6 dhe 7, pikat 1, 2 dhe 3 të rregullores së procedurave të certifikimit të prodhimit të energjisë elektrike nga burimet e rinovueshme.
Për gjithë sa më sipër Bordi i Komisionerëve të ERE-s, 

VENDOSI:

1. Kualifikimin e impiantit prodhues (Parku eolik Maskuri) të shoqërisë “RUNNING ENERGY ” si burime të rinovueshme energjie.
2. Ngarkohet Drejtoria e Licencimit dhe Monitorimit të Tregut ta njoftojnë aplikuesin lidhur me vendimin e Bordit të Komisionereve të ERE-s. 
Ky vendim hyn në fuqi menjëherë.
Ky vendim botohet në Fletoren Zyrtare. 

Kryetari i ERE-s
Bujar Nepravishta
